Rikunarita-ORG/Wikinium huggingface dataset:
# Tukang endus

Tukang endus atawa tukang serep-serep pulisi Kota Oklahoma
**Tukang endus** (hurup Arab Gundul: توکڠ اندوس) atawa **tukang serep-serep** (hurup Arab Gundul: توکڠ سرف٢) entu orang nyang nglakonin penyerep-nyerepan atu kejahatan, baè' jadi tukang endus pulisi atawa partikelir. Tukang endus partikelir biasanya gawénya komersil atawa nyari duit ama butuh ongji. Kalu di ceritra-ceritra bebikinan, tukang endus seringnya digambarin jadi orang sonder ongji nyang ngejal ngusut atu kelakuan kejahatan. Tulad tukang endus bebikinan nyang bekèn antara lèn entu Sèrlok Holem (karangan Menir Arthur Conan Doyle) ama Hèrkul Poaro (*Hercule Poirot*) (karangan Agatha Christie).

## Ruju'an
# Wayback Machine

**Wayback Machine** ya'entu atu arsip digital Jala Jembar Jagat ditemuin ama Internet Archive, atu paguyuban nonprofit Amrik markasnya di San Francisco, Kaliporni
# Bumi

Tampang bumi di ruang awang-awang
**Bumi** (hurup Arab Gundul: بومى; simbol:  dan ) entu bintang ider nomor tiga dari Mataari. Dari 8 bintang ider, Bumi – paling gedé kelima. Bumi entu bintang ider paling gedé kalo dibandingin ama bintang ider batu nyang laèn. Kotan-kotan, orang-orang nggero' Bumi entu "bintang ider blao". Bumi kebuat semprakan 4,54 miliar taon nyang liwat. Kehirupan baru muncul 3,5 miliar taon nyang lalu. Bumi punya lapisan litospèr dibagi-bagi jadi berapa lèmpèng Bumi. Enni lèmpèng begerak selama jutaan taon di antéro Bumi. 70% kawasan Bumi diisi sama aèr.

Bumi sesènggolan ama benda langit laèn kaya' mataari èn bulan paké tarikan Bumi. Lamanya Bumi beputer di sumbunya entu seari, èn lamanya Bumi muter ngelilingin mataari di dia punya palak entu 365,26 ari. Keadaan Bumi entu mèncong 23,4° nyang bikin Bumi béda-béda musim di tiap daèrahnya.

Bumi ada Bulan nyang nemenin muter ngelilingin mataari. Sesènggolan Bumi èn Bulan bikin Bumi jadi gablek naèk-sat, bikin Bumi keja miring biar ajeg, èn bikin anter-anteran Bumi punya leletan.

Bumi entu tempatnya mahluk hidup pada ngendek èn hidup, salah satunya entu manusia. Sumber kehirupan ngerangsek.

## Ruju'an
# Senèn

**Senèn** (hurup Arab Gundul: اثنين) entu atu nama ari dalem seminggu, nya'entu nyang dicempèt ari Minggu ama Selasa. Ni ari punya nama dasarannya deri basa Arab, الاِثْنَيْن (*al-iṯnain*), nyang ngoyod deri kata اِثْنَان (*iṯnān*) nyang artinya "dua".

ISO 8601 punya kata, ari Senèn dirèken jadi ari pertama dalem seminggu. Sementara kalu berapa negara punya kata, wabilhusus di Indonésia, èn dalem terdisi Ibrahimiah, ari Senèn dikata ari kedua dalem seminggu.

## Ruju'an
# Selasa

**Selasa** (hurup Arab Gundul: ثلاثاء) entu atu nama ari dalem seminggu, nya'entu nyang dicempèt ari Senèn ama Rebo. Ni ari punya nama dasarannya deri basa Arab, الثُّلَاثَاء (*al-ṯulāṯāʾ*), nyang ngoyod deri kata ثَلَاثَة (*ṯalāṯa*) nyang artinya "tiga".

ISO 8601 punya kata, ari Selasa dirèken jadi ari kedua dalem seminggu. Sementara kalu berapa negara punya kata, wabilhusus di Indonésia, èn dalem terdisi Ibrahimiah, ari Selasa dikata ari ketiga dalem seminggu.

## Ruju'an
# Rebo

**Rebo** (hurup Arab Gundul: ربو) entu atu nama ari dalem seminggu, nya'entu nyang dicempèt ari Selasa ama Kemis. Ni ari punya nama dasarannya deri basa Arab, الْأَرْبِعَاء (*al-ʾarbiʿāʾ*), nyang ngoyod deri kata أَرْبَعَة (*ʾarbaʿa*) nyang artinya "empat".

ISO 8601 punya kata, ari Rebo dirèken jadi ari ketiga dalem seminggu. Sementara kalu berapa negara punya kata, wabilhusus di Indonésia, èn dalem terdisi Ibrahimiah, ari Rebo dikata ari keempat dalem seminggu.

## Ruju'an
# Kemis

**Kemis** (hurup Arab Gundul: خميس) entu atu nama ari dalem seminggu, nya'entu nyang dicempèt ari Rebo ama Juma'at. Ni ari punya nama dasarannya deri basa Arab, الْخَمِيس (*al-ḵamīs*), nyang ngoyod deri kata خَمْسَة (*ḵamsa*) nyang artinya "lima".

ISO 8601 punya kata, ari Kemis dirèken jadi ari keempat dalem seminggu. Sementara kalu berapa negara punya kata, wabilhusus di Indonésia, èn dalem terdisi Ibrahimiah, ari Kemis dikata ari kelima dalem seminggu.

## Ruju'an
# Juma'at

**Juma'at** atawa **Jumahat** (hurup Arab Gundul: جمعة) entu atu nama ari dalem seminggu, nya'entu nyang dicempèt ari Kemis ama Sabtu. Ni ari punya nama dasarannya deri basa Arab, الْجُمُعَة (*al-jumuʿa*), nyang ngoyod deri kata جَمَعَ (*jamaʿa*) nyang artinya "ngamprog".

ISO 8601 punya kata, ari Juma'at dirèken jadi ari kelima dalem seminggu. Sementara kalu berapa negara punya kata, wabilhusus di Indonésia, èn dalem terdisi Ibrahimiah, ari Juma'at dikata ari keenem dalem seminggu.

## Ruju'an
# Sabtu

**Sabtu** (hurup Arab Gundul: سبت) entu atu nama ari dalem seminggu, nya'entu nyang dicempèt ari Juma'at ama Minggu. Ni ari punya nama dasarannya deri basa Arab, السَّبْت (*al-sabt*), nyang diresep deri basa Ibrani שַׁבָּת (*šabbāt*) "ari ngantol, ari ngasoh".

ISO 8601 punya kata, ari Sabtu dirèken jadi ari keenem dalem seminggu. Sementara kalu berapa negara punya kata, wabilhusus di Indonésia, èn dalem terdisi Ibrahimiah, ari Sabtu dikata ari ketuju dalem seminggu atawa pengabisan minggu.

## Ruju'an
# Minggu (ari)

**Minggu** (hurup Arab Gundul: مڠݢ) atawa **Deminggu** (hurup Arab Gundul: دمڠݢ) atawa **Ahad** (hurup Arab Gundul: احد) entu atu nama ari dalem seminggu, nya'entu nyang dicempèt ari Sabtu ama Senèn. Kata "Minggu" dasarannya deri basa Portugis *Domingo* nyang dicomot deri basa Latèn *Dominicus* nyang artinya "hari Tuan". Adapun kata "Ahad" dasarannya deri basa Arab, الْأَحَد (*al-aḥad*), nyang ngoyod deri kata أَحَد (*aḥad*) nyang artinya "atu".

ISO 8601 punya kata, ari Minggu dirèken jadi ari ketuju dalem seminggu atawa pengujungan minggu. Sementara kalu berapa negara punya kata, wabilhusus di Indonésia, èn dalem terdisi Ibrahimiah, ari Minggu dikata ari pertama dalem seminggu atawa pengawalan minggu.

## Ruju'an
# Jem

**Jem** (hurup Arab Gundul: جم; pèndèk lèter: **j**) atawa **horas** (hurup Arab Gundul: هورس) ièlah atuan pengukuran nyang dipaké bakal ngukur waktu. Atu jem sembabad ama 60 menit. 24 jem sembabad ama atu ari. Laèn ama sekon, jem bukan dasaran atuan antérobangsa.

## Ruju'an
# Sekon

**Sekon** (hurup Arab Gundul: سکوند; tenger: **s**) atawa **detik** (hurup Arab Gundul: دتيق) ièlah atuan waktu. Ada 60 sekon dalem semenit, 60 menit dalem sejem, ama 24 jem dalem seari. Ni adat dasarannya semprakan jaman Babil.

## Ruju'an
# Menit

**Menit** (hurup Arab Gundul: منت) ièlah atuan waktu adatan. Ni sembabad ama 60 sekon. Ada 60 menit dalem atu jem. Laèn ama sekon, menit bukan atuan antérobangsa.

Atu menit juga 1⁄60 derajat. Dalem ni kontèks, atu menit juga' dibilangnya **menit busur** nyang dilambanginnya paké tenger ′.

Tuladnya, Mataari ama Bulan dua-duanya diamèter huknya barang 30 menit busur kapan ditempo deri Bumi.

## Ruju'an
# Mataari

Gambar Mataari lagi nyemburin apinya
**Mataari** (hurup Arap gundul: ماتأرى; simbol: ), **matari**, **mentari**, atawa basa Sangsekretanya **Surya** (hurup Arap gundul: سوريا) entu atu bintang nyang jadi pusatnya (atawa sintrem) Tata Kemataarian. Kita bisa nempo mataari deri mletèknya pas wayah tèt (pajar) ampé nilemnya pas wayah dur (surup).

## Ruju'an
# Wikikamus

Wikikamus punya lambang
**Wikikamus** (hurup Arab Gundul: ويكيقاموس) atawa basa Inggrisnya Wiktionary ièlah proyèk berayan Wikipédi nyang dimaksudin bakal jadi kamus wiki perdèo (masup juga' banda kata èn pekataan) dalem macem-macem basa. Wikikamus kuaran basa Inggris dasarnya dibuka ari bulan 12 Désèmber 2022 sebagé kelanjutan deri Daniel Alston punya pengajuan. Ari bulan 29 Maret 2004, Wikikamus kuaran basa laènnya, nya'entu basa Prasman ama basa Pol, mulain dibuka. Semprakan entu, Wikikamus di laèn-laèn basa juga' mulain pada dibuka. Sanonya, Wikikamus nangkring di URL sementara nyang akirnya pas 1 Méi 2004 dipindahin ke wiktionary.org.

## Ruju'an
# Almenak

Tulad almenak di jaman Usmani
**Almenak** (hurup Arab Gundul: المنك atawa المناخ) entu ièlah sistim bakal ngètung waktu nyang kebagi jadi tanggal, ari, bulan, èn tahon. Almenak nyang dipaké di kita punya masarakat umumnya dua macem, meski sebenernya mah ada banyak almenak di mana-mana masarakat, ya'entu: **almenak Masèhi** atawa almenak umum èn **almenak Selam** atawa almenak hijriah. Pengrèkenannya juga' laèn dah tu antara almenak Masèhi ama almenak Islam, bagèn bulannya sama-sama dua belas, arinya sama-sama tujuh.

Adapun nama-nama bulan di dalem almenak Masèhi ièlah sebagé berikut:

1. **Januari** (hurup Arab Gundul: جنوارى) – 31 ari
2. **Pèbruari** (hurup Arab Gundul: فبروارى) – 28 ari (pas tahon kabisat nyang saban 4 tahon sekali 29 ari)
3. **Maret** (hurup Arab Gundul: مارت) – 31 ari
4. **April** (hurup Arab Gundul: افريل) – 30 ari
5. **Méi** (hurup Arab Gundul: مي) – 31 ari
6. **Juni** (hurup Arab Gundul: جونى) – 30 ari
7. **Juli** (hurup Arab Gundul: جولى) – 31 ari
8. **Agustus** (hurup Arab Gundul: اݢستوس) – 31 ari
9. **Sèptèmber** (hurup Arab Gundul: سفتمبر) – 30 ari
10. **Oktober** (hurup Arab Gundul: اکتوبر) – 31 ari
11. **Nopèmber** (hurup Arab Gundul: نوفمبر) – 30 ari
12. **Désèmber** (hurup Arab Gundul: دسمبر) – 31 ari.

Adapun nama-nama bulan di dalem almenak Selam ièlah sebagé berikut (ari kaga' bisa diajegin, sebab misti ada namanya hisab ama ru'yat; cuman biasanya kalo ngga' 29 ya 30 ari):

1. **Sura** (hurup Arab Gundul: شوراء)
2. **Sapar** (hurup Arab Gundul: صفر)
3. **Mulud** (hurup Arab Gundul: مولد)
4. **Seri Mulud** (hurup Arab Gundul: سرى مولد atawa شرى مولد)
5. **Jumadilawal** (hurup Arab Gundul: جمادى الأول)
6. **Jumadilakir** (hurup Arab Gundul: جمادى الأخر)
7. **Rejeb** (hurup Arab Gundul: رجب)
8. **Roah** (hurup Arab Gundul: روه)
9. **Puasa** (hurup Arab Gundul: فواس atawa فواسا)
10. **Sawal** (hurup Arab Gundul: شوال)
11. **Apit** (hurup Arab Gundul: افت)
12. **Haji** (hurup Arab Gundul: حج)

## Ruju'an
# Usum

Usum empat: usum kembang, usum pentèr, usum règès, ama usum salju.
**Usum** (hurup Arab Gundul: اوسم) atawa **musim** (hurup Arab Gundul: موسم) ièlah bagèan deri tahon. Banyak kawasan di Bumi nyang gableg empat usum setahon: usum kembang, usum pentèr, usum règès, ama usum salju.

Di berapa kawasan, banyaknya usum bisa roncèt. Tuladnya, di Ostrali punya bagèan tropis (bagèan blèlir Tana Ratu, Ostrali Kulon, èn Wilayah Lor) gableg usum lèpèk ama usum garing. Ni jadi tambahan atawa nama laènnya deri nama-nama usum nyang biasa.

Di tempat-tempat nyang tropis atawa subtropis, ada dua usum: usum ujan (atawa lèpèk atawa muson) ama usum kering. Ni cuman bahnanya ujan nyang berobah deripada suhu.

## Ruju'an